Във връзка с постъпили в *РИОСВ-Пловдив* уведомление и допълнителна информация с вх. № ОВОС-2280-2/07.11.2024г. за ИП **„Разширение на съществуващ гробищен парк на кв. Долни Воден, гр.Асеновград“** в ПИ 99088.21.33, 99088.21.41, 99088.21.42, 99088.21.43, 99088.22.5, 99088.22.6, 99088.22.7, 99088.22.8, 99088.22.9, 99088.22.10, 99088.22.11, част от 99088.22.2 и част от 99088.22.36 по КК на кв. Долни Воден, гр. Асеновград, Общ. Асеновград и писмо с изх. № ПУ-01-1048(3)/07.02.2025г. на Басейнова Дирекция Източнобеломорски район Пловдив, с възложител Община Асеновград, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на т. 12, буква „д“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000194 „Река Чая“.

Копие на писмото е изпратено до БД ИБР

Отговорено от РИОСВ-Пловдив на 20.02.2025г.